Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Bangladeŝo: 37 milionoj da lernantoj komencas la novan jaron kun senpagaj lernolibroj
#000004
Lernanto montras anglalingvan lernolibron dum la “Tago de Lernolibro” organizita de la ministerio pri edukado. Bildo de Firoz Ahmed. Kopirajto Demotix (2/1/2014)
#000005
Pli ol 37 milionoj da bengalaj lernantoj ricevis ĉirkaŭ 300 milionoj da lernolibroj okaze de la “Festivala tago de lernolibro” la 2-an de januaro 2014. Tio starigis la novan mondan rekordon pri disdono de senpagaj lernolibroj [angle], laŭ Nurul Islam Nahid, ministro pri edukado.
#000006
Kontraŭbatali la analfabetecon estas unu el la ĉefaj celoj de ĉi-jara festivalo, kiu okazas ekde 2011. Laŭ Unesko [angle], ĉirkaŭ 80% de la junuloj scipovas legi en Bangladeŝo.
#000007
En la lastaj jaroj Bangladeŝo faris grandan progreson [bengale] en sia edukada sektoro. Preskaŭ 100% de la infanoj estas enskribitaj en bazlernejoj. Egaleco inter knaboj kaj knabinoj estas observata kaj ĉiuj lernantoj ricevas senpagajn lernolibrojn. En 1991 la procento de enskriboj estis nur 61%. En 2011 la procento altiĝis al 98,2% kaj en 2012 al 99,47%. La proporcio de knabinoj enskribitaj en bazlernejoj kreskis de 32% al 51% kaj en mezlernejoj de 18% al 54% de la tuta lernantaro.
#000008
En 2014 la registaro disdonis 299 675 938 lernolibrojn al 37 336 672 lernantoj el bazlernejoj, mezlernejoj kaj metilernejoj. Oni povas ankaŭ elŝuti la novajn lernolibrojn rete en la registara paĝo de retlibroj [bengale] kaj en la paĝoj de la Nacia Fako pri Instruplano kaj Lernolibro (NCTB) [angle kaj bengale].
#000009
La blogisto kaj instruisto Masum Billah [angle] priskribis en la retpaĝo Artikoloj pri Edukado en Bangladeŝo [angle] alian avantaĝon de la senpagaj lernolibroj:
#000010
Free book distribution for all the primary students emerges as a great contributing factor to reducing drop out.
#000011
La disdono de senpagaj libroj al ĉiuj bazlernejanoj faros grandan kontribuon por redukti elfalintojn el la lernejoj.
#000012
Diversaj amaskomunikiloj publikigis fotojn de la infanoj kun feliĉaj vizaĝoj kiam ili ricevis siajn lernolibrojn.
#000013
La filmisto Rowshan Ara Nipa [bengale] kundividis sian rememoron pri la lernejaj jaroj, kiam lernantoj bezonis kelkajn monatojn por ricevi novajn lernolibrojn:
#000014
La 1-a de januaro estis tre speciala tago, kiu igis min feliĉe enviema; se mi estus unu el ili, mi festus kun ili. Sed mi tre ŝatas vidi tiujn feliĉajn vizaĝon de la infanoj.
#000015
Mi memoras ke antaŭ nuraj kvin jaroj ni neniam sciis kiam la lernantoj ricevos siajn librojn. Se ili ricevis unu aŭ du librojn el la kompleto en la unuaj tri monatoj, ili estis tre bonŝancaj. Miaj gepatroj estis instruistoj de bazlernejo. Ili ĉiam maltrankviliĝis pri tio, kiel ili povos instrui sen libroj ĝis februaro aŭ marto?
#000016
Sandipan Basu [bengale] mokis pri tio:
#000017
Nunaj lernantoj ne estas bonŝancaj. Ni kutimis havi feriojn dum la tuta januaro, ĉar ni ne havis novajn lernolibrojn antaŭ februaro. Nun ili havas novajn librojn en la komenco de la jaro. Kiel tio eblas?
#000018
Bangladeŝo progresas malgraŭ siaj problemoj. La disdono de lernolibroj en la dua tago de la jaro estas bona ekzemplo. La blogisto Arif Jebtik [bengale] skribis:
#000020
Tiuj, kiuj pensas ke Bangladeŝo ne progresas, nenion scias pri tio. Mi scias kiel kreskas nia lando. [..]
#000021
Vi ĝoju, ke la nova generacio ricevas novajn librojn ĝustatempe. Iutage, kiam vi retrorigardos ĉi tiun momenton, kiel mi faras nun, vi pensos, ke vi loĝis en tiu progresanta Bangladeŝo, kaj mi tre envias tion.
#000022
Politika perforto okazas ĉie kaj ĉiutage en la vivo de multaj bangladeŝanoj inkluzive infanojn. La liberecbatalanto kaj aktivulo Akku Chowdhury [angle] skribis:
#000023
Plej novaj artikoloj pri Suda Azio
#000026
Kiel bangladeŝaj teolaboristoj povas travivi kun taga salajro de malpli ol du dolaroj?
#000027
Ciferecigante lingvon kun du skriboj: Satdeep Gill pri la kreskanta ĉeesto de la panĝaba en Interreto
#000028
Meksika kolektivo kiu piratas librojn por kundividi kulturon alfrontas blokadojn
#000032
Aboni komentojn de ĉi tiu artikolo per retpoŝto
#000034
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000036
Bonvolu subteni nian gravan laboron
#000038